25 অধ্যায়
বিল্দদৰ তৃতীয় বক্তৃতা।
1 তাতে চুহীয়া বিল্দাদদে পুনৰায় উত্তৰ কৰি ক’লে,
2 প্ৰভুত্ব আৰু ভয়ানকতা তেওঁৰ লগত আছে;
তেওঁ নিজৰ উচ্ছস্থানবোৰত শান্তি ৰাখে।
3 তেওঁৰ বাহিনীসকলৰ সংখ্যা আছে নে?
আৰু তেওঁৰ দীপ্তি কাৰ ওপৰত প্ৰকাশিত নহয়?
4 তেন্তে ঈশ্বৰৰ আগত মানুহ কেনেকৈ ধাৰ্মিক হ’ব পাৰে?
আৰু তিৰোতাৰ পৰা জন্মাজনে কেনেকৈ শুচি হ’ব পাৰে?
5 চোৱা, তেওঁৰ আগত চন্দ্ৰও দীপ্তিমান নহয়,
আৰু তৰাবোৰো নিৰ্ম্মল নহয়।
6 তেনেহলে পোকৰূপ মনুষ্য কিমান কম পৰিমাণে শুচি হয়!
আৰু কীট স্বৰূপ মনুষ্য-সন্তান কিমান কম পৰিমাণে পবিত্ৰ হয়!